સારાંશ માટે દસ્તાવેજ: ભાજપે અભય ભારદ્વાજ અને રમીલાબહેન બારા ઉપરાંત ત્રીજા ઉમેદવાર તરીકે નરહરિ અમીનના નામની જાહેરાત કરી, ત્યારથી એવું માનવામાં આવતું હતું કે ત્રીજા ઉમેદવારને જિતાડવા માટે ભાજપ શક્ય તમામ પ્રયાસ કરશે. 

ચૂંટણી પૂર્વે કૉંગ્રેસના આઠ ધારાસભ્યોએ રાજીનામાં ધરી દીધાં હતાં, જેનાં કારણે પાર્ટીનું સંખ્યબાળ ઘટી ગયું હતું. પાર્ટીને ભારતીય ટ્રાઇબલ પાર્ટી, એન.સી.પી. તથા અપક્ષ ધારાસભ્ય જિગ્નેશ મેવાણીના પૂર્ણ ટેકાની આશા હતી, પરંતુ તે કેટલાક અંશે ઠગારી નીવડી હતી. 

2017ની રાજ્યસભા ચૂંટણી સમયે કૉંગ્રેસના નેતા અહમદ પટેલ સામે ભાજપની વ્યૂહરચના નિષ્ફળ નીવડી હતી, પરંતુ 2019 બાદ વધુ એક વખત વ્યૂહરચના સફળ થવા પામી હતી. 

'રાજી'નામાંમાં રાઝ

ન્યૂઝ એજન્સી પી.ટી.આઈ.ના એક અહેવાલ મુજબ, કોરોનાના પ્રસાર પૂર્વે માર્ચ મહિનામાં ચૂંટણી યોજાવાની હતી, તે સમયે કૉંગ્રેસના પાંચ ધારાસભ્યોએ રાજીનામાં આપી દીધાં હતાં. 

પછીના બે મહિનાના ગાળા દરમિયાન વધુ ત્રણ ધારાસભ્યોએ પાર્ટી સાથે છેડો ફાડી નાખ્યો. આ સિવાય બે ધારાસભ્ય કાયદાકીય કાર્યવાહીને કારણે મતાધિકારથી વંચિત થઈ ગયા.

મોરારિબાપુની ઉપર હુમલાના પ્રયાસથી ચર્ચામાં આવેલા ભાજપના પૂર્વ ધારાસભ્ય પબુભા માણેકે મતાધિકાર માટે સુપ્રીમ કોર્ટના દ્વાર ખખડાવ્યા હતા, પરંતુ તેમને નિરાશા સાંપડી હતી. 

આ સંજોગોમાં ગૃહનું સંખ્યાબળ ઘટી ગયું. રાજ્યસભાની ફૉર્મ્યુલા પ્રમાણે, ઉમેદવારને જીતવા માટે 35 મત (પસંદગી ક્રમાંકમાં પહેલાં)ની જરૂર હતી. 

ભાજપ પાસે 103નું સંખ્યાબળ હતું, જે ત્રણેય ઉમેદવારને જીતાડવા માટે (35 x 3 = 105) અપૂરતું હતું. 

તરી જવાની ગણતરી 

અપક્ષ ધારાસભ્ય જિગ્નેશ મેવાણી

આઠ ધારાસભ્યોનાં રાજીનામાં બાદ કૉંગ્રેસનું સંખ્યાબળ 65 રહી જવા પામ્યું હતું. આથી પાર્ટીએ એન.સી.પી. (રાષ્ટ્રવાદી કૉંગ્રેસ પાર્ટી) તરફ નજર દોડાવી હતી. શિવસેનાના નેતૃત્વવાળી મહારાષ્ટ્ર સરકારમાં બંને ભાગીદાર છે, એટલે આ સ્વાભાવિક પણ હતું.  

એન.સી.પી.ના એકમાત્ર ધારાસભ્ય કાંધલ જાડેજા છે, જેઓ કુતિયાણાની બેઠક ઉપરથી ધારાસભ્ય છે. 

કૉંગ્રેસે 2017ની વિધાનસભાની ચૂંટણી દરમિયાન વડગામની બેઠક ઉપરથી અપક્ષ ધારાસભ્ય જિગ્નેશ મેવાણી વિરુદ્ધ ઉમેદવાર ન ઉતારીને તેમના વિજયને સરળ બનાવ્યો હતો. 

મેવાણીનું ભાજપ સરકાર અને વિચારધારા વિરુદ્ધનું વલણ ઉપરાંત 2019ની રાજ્યસભાની ચૂંટણી દરમિયાન પણ તેમણે કૉંગ્રેસના ઉમેદવારની તરફેણમાં મતદાન કર્યું હતું. આથી, પાર્ટીએ મેવાણી પર પણ મીટ માંડી.

આ...\nદસ્તાવેજની સમાન ભાષામાં સારાંશ:
ગુજરાતમાં રાજ્યસભાની ચૂંટણીનાં પરિણામ જાહેર થઈ ગયાં છે, જે મુજબ ભાજપના ત્રણ ઉમેદવાર વિજેતા થયા છે, જ્યારે કૉંગ્રેસના ઉમેદવાર શક્તિસિંહ ગોહિલનો વિજય થયો છે અને ભરતસિંહ સોલંકી પરાજિત થયા છે.